Suu Kyi ferðast út fyrir Rangoon
Aung San Suu Kyi, leiðtogi stjórnarandstöðunnar í Búrma, yfirgaf höfuðborgina Rangoon í dag til að ferðast til Thamanya-fjalls. Þetta er fyrsta ferð Suu Kyi út fyrir höfuðborgina frá því henni var sleppt úr stofufangelsi 6. maí sl. Suu Kyi, sem er 56 ára, yfirgaf heimili sitt kl. 6 í morgun að staðartíma, eða kl. 23:30 að íslenskum tíma í gærkvöldi. Hún ók á brott í bifreið sinni en henni fylgdu þrír aðrir bílar. Í hinum þremur bílnum voru varaformaður Þjóðarhreyfingar fyrir lýðræði, flokks Suu Kyi, Tin Oo og eiginkona hans, háttsettir félagar í flokknum, ungliðar í flokknum og læknir. Suu Kyi lét ekki vita af ferðalagi sínu, líklega til að hindra að stór hópur stuðningsmanna og blaðamanna myndi elta hana. Herforingjastjórn Búrma setti Suu Kyi í stofufangelsi í september árið 2000 en lét hana lausa eftir nítján mánuði. Áður sat hún í stofufangelsi frá 1989 til 1995 en á þeim tíma var hún sæmd friðarverðlaunum Nóbels. Hún hyggst dvelja eina nótt í Thamanya, 160 km austur af Rangoon, og snúa aftur heim á morgun.
Aung San Suu Kyi, leiðtogi stjórnarandstöðunnar í Búrma, yfirgaf höfuðborgina Rangoon í dag til að ferðast til Thamanya-fjalls.
Þetta er fyrsta ferð Suu Kyi út fyrir höfuðborgina frá því henni var sleppt úr stofufangelsi 6. maí sl.
Hún hyggst dvelja eina nótt í Thamanya og snúa aftur heim á morgun.